open-index/open-wikipedia-markdown huggingface dataset:
Φαλάνη Λάρισας

Η **Φαλάνη** ή **Φάλαννα** είναι κωμόπολη της Θεσσαλίας στην Περιφερειακή Ενότητα Λάρισας.

## Γενικά στοιχεία
Βρίσκεται στο κέντρο της περιφερειακής ενότητας, κοντά και δυτικά από τον ποταμό Πηνειό σε υψόμετρο 60 μέτρων. Απέχει περίπου 10 χιλιόμετρα Β. από την πόλη της Λάρισας και 13 χιλιόμετρα Α.-ΝΑ. από τον Τύρναβο. Η παλιά ονομασία του χωριού ήταν *Τατάρι* και υπαγόταν στην Επαρχία Τυρνάβου. Πολιούχος της Φαλάνης είναι οι Άγιοι Κωνσταντίνος και Ελένη.

### Οικονομική δραστηριότητα
Ο βασικός κλάδος της οικονομίας της είναι η γεωργική παραγωγή. Η καλλιέργεια γίνεται με σύγχρονα μηχανικά μέσα και οι περισσότερες γεωργικές εκμεταλλεύσεις είναι ποτιστικές. Τα κυριότερα προϊόντα που παράγονται είναι βαμβάκι, σιτηρά, τεύτλα, μπάμιες και ροδάκινα. Στη Φαλάνη έχει την έδρα του ο «Αγροτικός Συνεταιρισμός Επεξεργασίας και Πωλήσεων Συμπύρηνων Ροδάκινων Φαλάνης και Περιχώρων ΣΥΝ.Π.Ε.- ΕΓΑ».

### Απογραφές πληθυσμού
Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές:

## Αυτοδιοικητική ιστορία
Αναφέρεται επίσημα, μετά την Ένωση της Θεσσαλίας με την Ελλάδα, με την παλιά ονομασία της ως *Τατάρ* το 1883 στο ΦΕΚ 126Α - 02/04/1883 να απογράφεται στον τότε δήμο Τυρνάβου και το 1912 να ορίζεται έδρα της ομώνυμης νεοϊδρυθείσας κοινότητας. Το 1912 με το ΦΕΚ 21Β - 03/03/1916 μετονομάστηκε σε Φάλαννα.

Σύμφωνα με το Πρόγραμμα ''Καλλικράτης'', μαζί με το Δασοχώρι αποτελούν τη *Δημοτική Κοινότητα Φαλλάνης* που υπάγεται στη Δημοτική Ενότητα Γιάννουλης του Δήμου Λαρισαίων και, σύμφωνα με την Απογραφή 2021, αριθμεί 4.112 κατοίκους.

Δείτε επίσης: Πρόεδροι της Κοινότητας Φαλάννης

## Βιβλιογραφία
* Μουλούλης, Α. (1935). Β’ - Ο Τύρναβος και τα χωριά του.

## Παραπομπές


Κατηγορία:Κωμοπόλεις της περιφερειακής ενότητας Λάρισας
Κατηγορία:Δήμος Λαρισαίων
Καλόγεροι Κιμώλου

Οι **Καλόγεροι** είναι ακατοίκητη βραχονησίδα του Αιγαίου στη Κίμωλο των Κυκλάδων η οποία βρίσκεται στα νότια του Πολύαιγου και διαθέτει καταγάλανα νερά με την άμμο του βυθού τους να είναι άσπρη σαν της κιμωλίας.
 
## Παραπομπές


Κατηγορία:Βραχονησίδες της Κιμώλου
Μανωλονήσι Κιμώλου

Το **Μανωλονήσι** ή **«του Μανώλη το νησί»** όπως το αποκαλούν οι κάτοικοι της Κιμώλου, είναι ακατοίκητη βραχονησίδα του Αιγαίου στην Πολύαιγο Κιμώλου. Βρίσκεται στα δυτικά της Πολυαίγου και συμπεριλαμβάνεται μαζί με τον όρμο Πολλωνίων, τα Βούδια  και την Ψάθη στα καλά προστατευμένα αγκυροβόλια της ευρύτερης περιοχής.
 
## Παραπομπές


Κατηγορία:Βραχονησίδες της Κιμώλου
Κασσέλες Κιμώλου

Οι **Κασσέλες** είναι τρεις ακατοίκητες βραχονησίδες του Αιγαίου στη Κίμωλο των Κυκλάδων, οι οποίες βρίσκονται νοτιοδυτικά και πολύ κοντά της νησίδας Άγιος Γεώργιος στη θαλάσσια περιοχή μεταξύ Μήλου, Κιμώλου και Πολύαιγου.
 
## Παραπομπές


Κατηγορία:Βραχονησίδες της Κιμώλου
Κατηγορία:Νησιωτικά συμπλέγματα Ελλάδας
Fibre to the node

To **Fiber to the Node** (**Οπτική μέχρι τον κόμβο**) ή **FTTΝ** είναι μια FTTx τεχνολογία (δηλαδή μια αρχιτεκτονική σύνδεσης σε δίκτυο οπτικών ινών), στην οποία η οπτική ίνα φτάνει μέχρι ένα κοινό network box, που λέγεται κόμβος (node).

Για την υπολειπόμενη απόσταση μέχρι το σπίτι του τελικού χρήστη χρησιμοποιούνται συνήθως οι κοινές τηλεφωνικές γραμμές.

To FTTN μπορεί να εξυπηρετήσει μερικές εκατοντάδες πελάτες σε ακτίνα 300 μέτρων από τον κόμβο.

Κατηγορία:Οπτικές ίνες
Fibre to the curb

To **Fiber to the Curb -Fiber to the Cabinet** (**Οπτική ίνα μέχρι το Κουτί του Παρόχου**) ή **FTTC** είναι μια FTTx τεχνολογία (δηλαδή μια αρχιτεκτονική σύνδεσης σε δίκτυο οπτικών ινών), στην οποία η οπτική ίνα φτάνει μέχρι τον τοπικό διανεμητή («καφάο»).

Για την υπολειπόμενη απόσταση μέχρι το σπίτι του τελικού χρήστη, χρησιμοποιούνται συνήθως κοινά καλώδια χαλκού.

To FTTC μπορεί να εξυπηρετήσει μερικούς δεκάδες πελάτες σε ακτίνα μικρότερη από 300 μέτρα από το καφάο.

Κατηγορία:Οπτικές ίνες
Γλώσσα Κεγιαγκάνα

Η **Κεγιαγκάνα** (Κε'γιαγκάνα) είναι Παπούα γλώσσα που ομιλείται στην Επαρχία Ανατολικών Υψιπέδων στην Παπούα Νέα Γουινέα. Ανήκει στον κλάδο Γκορόκα στην ομάδα γλωσσών Καϊνάντου-Γκορόκα.

## Παραπομπές


Κ
Κληματόνησα Κιμώλου

Τα **Κληματόνησα** είναι δύο ακατοίκητες βραχονησίδες του Αιγαίου στη Κίμωλο των Κυκλάδων, οι οποίες βρίσκονται στο θαλάσσιο πέρασμα Κίμωλου - Πολύαιγου και απέναντι από το ακρωτήρι που είναι ανάμεσα στην ομώνυμη παραλία Κλήμα και Αγίου Νικολάου. Η μεγαλύτερη από τις δύο βραχονησίδα και η δυτικότερη προς τη Κίμωλο λέγεται **Κλήμα** και αποτελεί καταδυτικό προορισμό του νησιού****.

## Εξωτερικοί σύνδεσμοι

* Χάρτης της Κιμώλου από τον ιστότοπο του Δήμου Κιμώλου

## Παραπομπές


Κατηγορία:Βραχονησίδες της Κιμώλου
Κατηγορία:Νησιωτικά συμπλέγματα Ελλάδας
Γλώσσα Αγκαράμπι

Η **Αγκαράμπι**, επίσης γνωστή ως Μπάρε, είναι γλώσσα Καϊνάντου-Γκορόκα στον κλάδο Καϊνάντου που ομιλείται στην Παπούα Νέα Γουινέα. Ομιλείται στην Επαρχία Ανατολικών Υψιπέδων.

Για τη γλώσσα έχει εκδοθεί γραμματική και η Βίβλος μεταφράστηκε το 1970.

## Παραπομπές


## Εξωτερικοί σύνδεσμοι
* Καινή Διαθήκη στα Αγκαράμπι

Αγκαρα
Γλώσσα Ουσαρούφα

Η **Ουσαρούφα **είναι γλώσσα Καϊνάντου που ομιλείται από το λαό με το ίδιο όνομα στην Παπούα Νέα Γουινέα. Ανήκει στον κλάδο Γκάουα της οικογένειας Καϊνάντου των γλωσσών Καϊνάντου-Γκορόκα που ανήκουν στις Διανεογουινεακές γλώσσες. Η περιοχή της γλώσσας αποτελείται από έξι χωριά: Μόιφε, Ιμικόρι, Ιράφο, Κάγκου, Αγκούρα 1 και Αγκούρα 2. Ο κωδικός ISO 639 είναι ο usa.

Tο 2009, η γλώσσα φερόταν να είχε περίπου 1200 ομιλητές και κανένα άπταιστο ομιλητή κάτω των 25 ετών, το οποίο την καθιστά μια υπό εξαφάνιση γλώσσα.

## Δείτε επίσης
* Βίντα Τσένοουεθ, ο οποίος μελέτησε την μουσική των Ουσαρούφα
* Aikuma, εφαρμογή κινητού για καταγραφή γλωσσών, που πρωτοχρησιμοποιήθηκε για τη καταγραφή της Ουσαρούφα

## Αναφορές


## Εξωτερικές συνδέσεις
* 
* OLAC Resources in and about the Usarufa Language 
* 
* Paradisec has a collection of Stephen A Wurm's materials (SAW3) that include Usarufa materials.

Ο
Αλμυρό νερό

Το** Αλμυρό νερό** είναι νερό με μεγάλη περιεκτικότητα σε διαλυμένα άλατα (κυρίως NaCl). Η συγκέντρωση άλατος εκφράζεται σε μέρη ανά χίλια (permille, ‰) ή σε μέρη ανά εκατομμύριο (ppm). Η αμερικάνικη Geological Suvey μετρά την αλμυρότητα του νερού και κατατάσσει σε τρεις κατηγορίες: Η συγκέντρωση άλατος σε ελαφρώς αλμυρό νερό είναι 1.000 έως 3.000 ppm (0.1–0.3%), σε μέτρια αλμυρό νερό 3.000 έως 10.000 ppm (0.3–1%) και στο πολύ αλμυρό νερό από 10.000 έως 35.000 ppm (1-3.5%). Το θαλασσινό νερό έχει αλμυρότητα περίπου 35,000 ppm, ισοδύναμη με 35 γραμμάρια αλατιού ανά λίτρο (ή κιλό) νερού. Το επίπεδο κορεσμού εξαρτάται από τη θερμοκρασία του νερού. Σε 20&nbsp;°C σε ένα χιλιοστόλιτρο του νερού μπορεί να διαλυθει  0.357 γραμμάρια άλατος, με προκύπτουσα συγκέντρωση 26.3%. Σε βραστό νερό (100&nbsp;°C) η διαλυόμενη ποσότητα ανά χιλιοστόλιτρο αυξάνεται σε περίπου 0.391 γραμμάρια ή συγκέντρωση 28.1% .

Βιομηχανική χρήση αλμυρού νερού γίνεται από ορυχεία και για παραγωγή θερμο-ηλεκτρικής ενέργειας.

## Ιδιότητες
[δεξιά|μικρογραφία|350x350εσ|Νερό-NaCl [διάγραμμα φάσεων]]

Σε 100&nbsp;°C (373.15 K, 212&nbsp;°F) το κορεσμένο διάλυμα χλωριούχου νατρίου έχει συγκέντρωση άλατος 28% κατά βάρος. Σε 0&nbsp;°C (273.15 K, 32&nbsp;°F) η άλμη μπορεί να κρατήσει μόνο 26% αλάτι.

Η θερμική αγωγιμότητα του νερού της θάλασσας (3.5% διαλυμένου άλατος κατά βάρος) είναι 0.6 W/mK στους 25&nbsp;°C. Η θερμική αγωγιμότητα ελαττώνεται με την αύξηση της αλμυρότητας και αυξάνεται με την αύξηση της θερμοκρασίας. Στα γραφήματα απεικονίζεται η θερμική αγωγιμότητα για διαλύματα διαφορετικής αλμυρότητας και θερμοκρασίας:

Η περιεκτικότητα σε αλάτι μπορεί να προσδιοριστεί με αλμυρόμετρο.

Η Πυκνότητα *ρ* της άλμης σε διάφορες συγκεντρώσεις και θερμοκρασίες μπορεί να προσδιοριστεί με μια γραμμική εξίσωση:

\rho [lb/ft^3]= a_3 - (a_2 \cdot T[F])

όπου οι τιμές του αn είναι:

### Ηλεκτρόλυση
Τέσσερα τοις εκατό του αερίου υδρογόνου που παράγεται σε όλο τον κόσμο προέρχεται από ηλεκτρόλυση. Πρόκειται για  παραπροϊόν από ηλεκτρολύσεις για την παραγωγή χλωρίου.

* 2 NaCl(aq) + 2 H2O(l) → 2 NaOH(aq) + H2(g) + Cl2(g)

## Βιβλιογραφία


## Εξωτερικοί συνδέσμοι

Κατηγορία:Διαλύματα
Ευρωπαϊκό πρωτάθλημα ενόργανης γυμναστικής

Το **Ευρωπαϊκό Πρωτάθλημα** Ενόργανης Γυμναστικής Ανδρών είναι ετήσιο πρωτάθλημα για αθλητές από Ευρωπαϊκές χώρες και διοργανώνεται από την Ευρωπαϊκή Ένωση Γυμναστικής.

Αρχικά το πρωτάθλημα διεξαγόταν ανά διετία κάθε μονή χρονιά, και από το 1990 μεταφέρθηκαν προς κάθε ζυγή χρονιά. Το 2005 εισήχθηκε ένα δεύτερο σύνολο πρωταθλημάτων, τιτλοφορούμενα ως "ατομικά πρωταθλήματα" που αναδεικνύουν εξίσου πρωταθλητές Ευρώπης. Το πρωτάθλημα φαίνεται ετήσιο, αλλά στην πραγματικότητα διακρίνεται σε δύο μορφές: τα ζυγά έτη περιλαμβάνει ασκήσεις αθλητών και το Ευρωπαϊκό Junior πρωτάθλημα ενόργανης γυμναστικής (όμοια για το γυναικειό πρωτάθλημα), ενώ τα μονά έτη διεξάγονται τα "ατομικά πρωταθλήματα", χωρίς τους τζούνιορ, ως ένα ενιαίο γεγονός.

Συνοπτικά, τα ζυγά έτη δεν απονέμεται ατομικός τίτλος  (μόνο στους τζούνιορ) και τα μονά έτη δεν απονέμεται ομαδικός τίτλος. Δηλαδή παραμένουν εκδηλώσεις διεξαγόμενες ανά διετία, ενώ ο τρόπος διοργάνωση και οι τίτλοι του πρωταθλήματος παραμένουν ίδιοι.

Το 2015, η Ευρωπαϊκή Ένωση Γυμναστικής συμφώνησε ότι από το 2018, το ετήσιο Ευρωπαϊκό Πρωτάθλημα στο μέσο του κύκλου των Ολυμπιακών (δηλαδή στο μεσοδιάστημα των Ολυμπιακών που διεξάγονται ανά 4ετία) θα αποτελεί μέρος του νέου Ευρωπαϊκού Πρωταθλήματος και θα διοργανώνεται τοιουτοτρόπως ανά τετραετία. Όλα αυτά παραμένουν στην αρμοδιότητα της Ε.Ε.Γ. και άλλων αθλητικών ομοσπονδιών. Αν και τα πρωταθλήματα αντρών και γυναικών διεξάγονται την ίδια χρονική περίοδο και στον ίδιο χώρο, πρόκειται για σαφώς διακριτές εκδηλώσεις όπως και το τζούνιορ πρωτάθλημα. 

Τα Ευρωπαϊκά Παιχνίδια περιλαμβάνουν πρωταθλήματα για Ευρωπαίους αθλητές και από το 2015 διεξάγονται το έτος που προηγείται των Ολυμπιακών Αγώνων. Διοργανώνονται από την Ευρωπαϊκό Ολυμπιακών Επιτροπών και δεν αποτελούν μέρος της συνέχειας του Ευρωπαϊκού Πρωταθλήματος.

## Λίστα

## Βιβλιογραφία


Κατηγορία:Ενόργανη γυμναστική στην Ευρώπη
Χένρι Σόμερσετ, 12ος δούκας του Μπωφόρ

Ο **Χένρι Σόμερσετ, 12ος δούκας του Μπωφόρ** (γεννήθηκε στις 22 Μαΐου 1952) Άγγλος ευγενής, γαιοκτήμονας στο Γκλόστερσαιρ και το Γουιλσάιρ και 12ος Δούκας του Μπωφόρ ήταν μεγαλύτερος γιος και διάδοχος του Δαυίδ Σόμερσετ, 11ου δούκα του Μπωφόρ και της πρώτης συζύγου του Λαίδης Καρολίνας Τζέιν Θιν (1928–1995) κόρης του 6ου μαρκησίου του Μπαθ. Ο Χένρι Σόμερσετ και η οικογένεια του ήταν απ'ευθείας αρσενικοί απόγονοι της δυναστείας των Πλανταγενετών και του κορυφαίου βασιλιά Εδουάρδου Γ΄ της Αγγλίας. Εκπαιδεύτηκε στο *Πανεπιστήμιο του Ίτον* και στο *Αγροτικό Βασιλικό Κολέγιο*.

## Οικογένεια

Παντρεύτηκε (13 Ιουνίου 1387) στο Κόρνγουελ του Οξφορντσάιρ την πρώην ηθοποιό Τρέισι Λουίζα Γουάρντ αδελφή της Ρέιτσελ Γουάρντ και δισέγγονη του Γουίλιαμ Γουάρντ, 2ου κόμη του Ντάντλεϊ με την οποία αργότερα χώρισε, μαζί της απέκτησε :

*Ρόμπερτ ΦιτζΡόι Σόμερσετ, μαρκήσιος του Γούστερ (20 Ιανουαρίου 1989)
*Λαίδη Ισαβέλλα Έλσα Σόμερσετ (3 Αυγούστου 1992)
*Λόρδος Αλεξάντερ Λορν Σόμερσετ (19 Νοεμβρίου 1993)

Παντρεύτηκε σε δεύτερο γάμο (30 Απριλίου 2018) την Τζώρτζια Πάουερ, εγγονή του Νομπελίστα Άνθονι Πάουελ.

Ο Μποφώρ ήταν επίσης μεγάλος συνθέτης και τραγουδιστής με την ομάδα *"Εφεύρεση ακρόασης"* με μέλη όπως τον Μπράιαν Φέρρυ, τον Έρικ Κλάπτον και τον Ρότζερ Γουώτερς.

## Παραπομπές
 		


## Εξωτερικοί σύνδεσμοι

*Μαρκησιες, δούκες και βασιλικοί δούκες
*Ο δούκας του Μπωφόρ παντρεύεται την Τζώρτζια Πάουελ
*Εφεύρεση Ακρόασης

Κατηγορία:Δούκες του Μπωφόρ
Κατηγορία:Οίκος του Μπωφόρ
Θερμονήσια Κιμώλου

Τα **Θερμονήσια** είναι μικρή συστάδα από τέσσερις βραχονησίδες του Αιγαίου στη Κίμωλο των Κυκλάδων, οι οποίες βρίσκονται  βορειοδυτικά της Κίμωλου και της παραλίας Θερμά. Η μεγαλύτερη από τις βραχονησίδες και η δυτικότερη προς τη Κίμωλο λέγεται **Θερμόπετρα**. Έχει λευκή απόχρωση και από μακριά μοιάζει με πλοίο. Είναι ιδανικό σημείο για καταδύσεις που απαιτούν όμως προηγμένες ικανότητες κατάδυσης.

Οι νησίδες σε χάρτη του 1901 αναφέρονται σαν **Θερμοβράχοι**.

## Εξωτερικοί σύνδεσμοι
*Φωτογραφία από τον ιστότοπο http://www.greece.com
*Χάρτης της Κιμώλου από τον ιστότοπο του Δήμου Κιμώλου
 
## Παραπομπές


Κατηγορία:Βραχονησίδες της Κιμώλου
Κατηγορία:Νησιωτικά συμπλέγματα Ελλάδας
Κρίκοι (άθλημα)

δεξιά|μικρογραφία|Επίδειξη σταυρού από έναν αθλητή.
δεξιά|μικρογραφία|Λαβές πιασίματος στους κρίκους.
Οι **κρίκοι**  είναι εξοπλισμός της ενόργανης γυμναστικής και το άθλημα στο οποίο χρησιμοποιούνται. 

## Ο εξοπλισμός
Ο εξοπλισμός περιλαμβάνει δύο δαχτυλίδια που κρέμονται ελεύθερα από ένα σταθερό μεταλλικό σκελετό. Κάθε δαχτυλίδι εξαρτάται από έναν ιμάντα ο οποίος εξαρτάται μέσω συρματόσχοινου από μεταλλικό πλαίσιο. 

### Διαστάσεις
Οι διαστάσεις των εγκαταστάσεων και του εξοπλισμού καθορίζονται από την Fédération Internationale de Gymnastique (ΕΙΚ) στο έγγραφο *Apparatus Norms* :

* Εσωτερική διάμετρος:18 εκ. ± 0,1 εκ. 
* Διάμετρος κατατομής: 2,8 εκ.± 0,1 εκ. 
* Απόσταση του σημείου εξάρτησης από την κατώτατη εσωτερική πλευρά των κρίκων:300 εκ.  ±  1 εκ.
* Απόσταση μεταξύ δύο σημείων εξάρτησης: 50 εκ.  ± 0,5 εκ. 

## Προπόνηση
Μια τυπική προπόνηση περιλαμβάνει αιωρήσεις, ενδυνάμωση και έλξεις. Οι αθλητές δοκιμάζονται σε ενδυνάμωση και γράμμωση, ισορροπία και συντονισμό του σώματος. Πρέπει να είναι γυμνασμένοι οι μύες των βραχιόνων, των πήχεων, του θώρακα, της πλάτης της μέσης, της κοιλιάς και κυρίως των φτερών για να επιτυγχάνονται έλξεις, κάμψεις, πιέσεις και περιστροφές σε διαρκή ανισορροπία.

Μερικές ασκήσεις είναι: μονόπλευρες έλξεις με ένα χέρι τη φορά, ύπτιες έλξεις κορμού με τα γόνατα στο στήθος , ανέβασμα του κορμού κατακόρυφα με τα γόνατα λυγισμένα έως πλήρη περιστροφή του κορμού σε οπίσθια λαβή, βυθίσεις κορμού με τους αγκώνες κοντά στα πλευρά, βουλγάρικες βυθίσεις (με τους αγκώνες ανοιχτούς, μακριά κατά τη βύθιση), άρση ποδιών έως κατακόρυφη θέση, εναέριο L-sit με λοξό κατακόρυφο και ανάποδη πίεση ώμων, κάμψεις, ανοίγματα στήθους

### Σύστημα πόντων και κανόνες
Οι αθλητές χάνουν πόντους όταν κάνουν λάθη στις ασκήσεις τους. Χάνουν πόντους για λυγισμένα χέρια σε οποιαδήποτε άσκηση και για πιάσιμο από τους ιμάντες ή τα συρματόσχοινα. Για αδυναμία διατήρησης της κεφαλής τους σε ουδέτερη θέση στις λαβές, για γκριμάτσες και γρυλλίσματα. Χάνουν πόντους για περιττές αιωρήσεις. Bonus πόντοι κερδίζονται με την εκτέλεση διαδοχικών διακριτών στατικών λαβών.

## Βιβλιογραφία


Κατηγορία:Αθλητικός εξοπλισμός
Κατηγορία:Ενόργανη γυμναστική
Νέα Σερβία

:*Για την ιστορική επαρχία της Αυτοκρατορικής Ρωσίας (1752-1764) δείτε [[Νέα Σερβία (ιστορική επαρχία)]]*

Η **Νέα Σερβία** ( ) είναι ένα μικρό λαϊκιστικό και μοναρχιστικό πολιτικό κόμμα στη Σερβία. Ιδρύθηκε το 1998 από μια ομάδα πολιτικών αντιφρονούντων με αρχηγό τον Βέλιμιρ Ίλιτς του Σερβικού Κίνηματος Ανανέωσης. 

## Ιστορία
Η Νέα Σερβία ήταν μέρος της συμμαχίας της Δημοκρατικής Αντιπολίτευσης της Σερβίας που νίκησε τον Σλόμπονταν Μιλοβίβιτς στις προεδρικές εκλογές του 2000. 

Το κόμμα συμμετείχε στις βουλευτικές εκλογές του 2003 ως μέρος συμμαχίας με το Σερβικό Κίνημα Ανανέωσης. Η συμμαχία συγκέντρωσε το 7,7% των ψήφων και κέρδισε 22 έδρες στην Εθνοσυνέλευση. από τις οποίες οι 9 ήταν της Νέας Σερβίας. 

Στις εκλογές του 2007 συμμετείχε ως μέρος συμμαχίας με το Δημοκρατικό Κόμμα της Σερβίας και την Ενωμένη Σερβία . Η συμμαχία συγκέντρωσε το 16,55% των ψήφων και κέρδισε τις 47 έδρες στην Εθνοσυνέλευση, από τις οποίες οι 10 ήταν της Νέας Σερβίας. 

Στις εκλογές του 2008, η συμμαχία της Νέας Σερβίας με το Δημοκρατικό Κόμμα της Σερβίας συγκέντρωσε το 11,62% των ψήφων και κέρδισε τις 30 έδρες στην Εθνοσυνέλευση, από τις οποίες οι 9 ήταν  του ΝΣ. 

Στις εκλογές του 2014 η Νέα Σερβία συμμετείχε ως μέρος της συμμαχίας του Σερβικού Προοδευτικού Κόμματος μαζί με πολλά άλλα κόμματα. Η συμμαχία συγκέντρωσε το 48,35% των ψήφων και κέρδισε τις 158 έδρες στην Εθνοσυνέλευση, από τις οποίες οι 6 ήταν του ΝΣ.  

## Αποτελέσματα εκλογών
### Εθνοσυνέλευση

### Χρόνια στην κυβέρνηση

ImageSize  = width:850 height:70
PlotArea   = width:800  height:50 left:20 bottom:20

DateFormat = dd/mm/yyyy
Period     = from:01/01/1998 till:01/01/2021
TimeAxis   = orientation:horizontal
ScaleMajor = unit:year increment:1 start:01/01/1998
Legend    = columns:3 left:40 top:75 columnwidth:90

# there is no automatic collision detection,
# so shift texts up or down manually to avoid overlap

Colors=
  id:Government  value:green     legend:Κυβέρνηση
  id:Opposition  value:red       legend:Αντιπολίτευση
  id:Support     value:yellow    legend:Υποστήριξη

Define $dx = 25 # shift text to right side of bar
Define $dy = -1 # adjust height

PlotData=

  bar:Govern. color:blue width:25 mark:(line,black) align:center

  from:10/08/1998  till:25/10/2000 shift:($dx,$dy)    color:Opposition
  from:25/10/2000  till:15/10/2002 shift:($dx,$dy)    color:Support
  from:15/10/2002  till:03/03/2004 shift:($dx,$dy)    color:Opposition
  from:03/03/2004  till:07/07/2008 shift:($dx,$dy)    color:Government
  from:07/07/2008  till:27/07/2012 shift:($dx,$dy)    color:Opposition
  from:27/07/2012  till:11/08/2016 shift:($dx,$dy)    color:Government
  from:11/08/2016  till:19/01/2017 shift:($dx,$dy)    color:Support
  from:19/01/2017  till:end shift:($dx,$dy)           color:Opposition


### Προεδρικές εκλογές

## Παραπομπές


Κατηγορία:Πολιτικά κόμματα της Σερβίας
Ας δώσουμε ώθηση στη Σερβία

Το **Ας δώσουμε ώθηση στη Σερβία** (σερβικά κυριλλικά: , σερβικά λατινικά: ) ήταν σερβικός πολιτικός συνασπισμός, του οποίου ηγείτο ο Τόμισλαβ Νίκολιτς. Έλαβε μέρος στις σερβικές κοινοβουλευτικές εκλογές του 2012, όπου συγκέντρωσε ποσοστό της τάξεως του 24,04 % επί του συνόλου τω ψήφων, με συνέπεια να καταλάβει 73 έδρες επί συνόλου 250 στην Εθνοσυνέλευση της Δημοκρατίας της Σερβίας.

## Μέλη
Ο συνασπισμός αποτελείτο από τα παρακάτω πολιτικά κόμματα και ενώσεις:

*Σερβικό Προοδευτικό Κόμμα (SNS), εθνικοσυντηρητική δεξιά
*Νέα Σερβία (NS)
*Κίνημα Σοσιαλιστών (PS), αντικαπιταλιστικό
*Κίνημα Δύναμη της Σερβίας-BK (PSSBK)
*Ένωση των μικρών και μεσαίων επιχειρήσεων και επιχειρηματιών της Σερβίας (APPS)
*Συνασπισμός των ενώσεων προσφύγων της Δημοκρατίας της Σερβίας (KUIRS)
*Εθνικό Αγροτικό Κόμμα (NSS)
*Εθνικό Βοσνιακό Κόμμα (BNS)
*Δημοκρατικό Κόμμα των Μακεδόνων (DPM)
*Κόμμα των Ρομά (RP)
*Κίνημα της Βλάχικης Ενότητας (PVU)
*Κίνημα για την οικονομική ανανέωση της Σερβίας (PPPS)

## Δείτε επίσης
*Μια επιλογή για μια καλύτερη ζωή
*Πολιτικά κόμματα της Σερβίας
*Σερβικές κοινοβουλευτικές εκλογές 2012
*Σερβικές προεδρικές εκλογές 2012

## Παραπομπές


Κατηγορία:Συνασπισμοί πολιτικών κομμάτων στη Σερβία
Κόμμα των Ρομά (Σερβία)

Το **Κόμμα των Ρομά** (σερβικά κυριλλικά: , σερβικά λατινικά: , συντόμευση: **RP**) είναι σερβικό πολιτικό κόμμα ιδρυθέν το 2003. Εδρεύει στην Κοβάτσιτσα, ενώ πρόεδρός του είναι ο Σρτζαν Σάιν.

Ως αποστολή του έχει την υπεράσπιση και εκπροσώπηση της μειονότητας των Ρομά της Σερβίας.

## Ιστορία

## Εκλογική δραστηριότητα
Στις σερβικές κοινοβουλευτικές εκλογές του 2007, το Κόμμα των Ρομά παρουσίασε 167 υποψηφίους, με την συγκεκριμένη λίστα να συγκεντρώνει συνολικά 14.636 ψήφους, οι οποίες αντιστοιχούσαν σε ποσοστό της τάξεως του 0,36 % επί του συνόλου των ψήφων. Μετά τις συγκεκριμένες εκλογές, ο Σρτζαν Σάιν κατέστη βουλευτής της Εθνοσυνελεύσεως της Δημοκρατίας της Σερβίας, ως εκπρόσωπος εθνικής μειονότητας. Στις κοινοβουλευτικές εκλογές του 2008, το κόμμα παρουσίασε νέα λίστα, η οποία αποτελείτο από 42 υποψήφιους. Η λίστα συγκέντρωσε συνολικά 9.103 ψήφους (0,22 %), με αποτέλεσμα να μην λάβει κάποια κοινοβουλευτική έδρα.

Στις σερβικές κοινοβουλευτικές εκλογές του 2012, το Κόμμα των Ρομά έλαβε μέρος ως τμήμα του συνασπισμού Ας δώσουμε ώθηση στη Σερβία, του οποίου ηγείτο ο Τόμισλαβ Νίκολιτς, ο οποίος ήταν, τότε, πρόεδρος του Σερβικού Προοδευτικού Κόμματος (SNS). Ο Σρτζαν Σάιν εξελέγη ως βουλευτής της Εθνοσυνελεύσεως της Δημοκρατίας της Σερβίας και κατέστη μέλος της κοινοβουλευτικής ομάδας του SNS.

## Δείτε επίσης
* Σερβικές κοινοβουλευτικές εκλογές 2012
* Πολιτικά κόμματα της Σερβίας

## Παραπομπές


Κατηγορία:Εθνοτικά πολιτικά κόμματα στη Σερβία
Κατηγορία:Ρομά πολιτικά κόμματα
Κατηγορία:Ρομά στη Σερβία
Λαίδη Άννα Σόμερσετ

Η **Λαίδη Άννα Σόμερσετ** (γεννήθηκε στις 21 Ιανουαρίου 1955) Αγγλίδα ιστορικός και συγγραφέας, χήρα του καλλιτέχνη Μάθιου Κάρρ (1953 - 2011) είναι κόρη του Δαυίδ Σόμερσετ, 11ου δούκα του Μπωφόρ και της πρώτης συζύγου του Λαίδης Καρολίνας Τζέιν Θιν (1928–1995) κόρης του 6ου μαρκησίου του Μπαθ.[3] Εκπαιδεύτηκε στο Λονδίνο, το Γκλόστερσαιρ και το Κεντ, διάβασε ιστορία στο *Βασιλικό Κολέγιο του Λονδίνου* και ξεκίνησε την επιστημονική της σταδιοδρομία σαν βοηθός σε μεγάλους ιστορικούς. Δημοσιοποίησε το πρώτο της βιβλίο την δημοφιλή βιογραφία του Γουλιέλμου Δ΄ του Ηνωμένου Βασιλείου που ανατυπώθηκε (1993). Έγραψε περισσότερα έργα Αγγλικής ιστορίας ιδιαίτερα για την περίοδο των Τυδώρ και των Στιούαρτ. Έγραψε επιπλέον ένα έργο σχετικά με την υπόθεση δηλητηριάσεων επί Λουδοβίκου ΙΔ΄ της Γαλλίας.

Τα σημαντικότερα έργα της ήταν :

*Η ζωή και η εποχή του Γουλιέλμου Δ΄
*Ελισάβετ Α΄
*Αφύσικος φόνος : Δηλητηριάσεις στην αυλή του Ιακώβου Α΄
*Οι υποθέσεις των δηλητηριάσεων
*Κυρίες σε Συνοδεία : Από τους Τυδώρ μέχρι σήμερα
*Βασίλισσα Άννα : Η πολιτική του πάθους

## Παραπομπές
 		


## Εξωτερικοί σύνδεσμοι
*Λαίδη Άννα Σόμερσετ
*Οι συγγραφείς μας
*Λαίδη Άννα Σόμερσετ

Κατηγορία:Άγγλοι ιστορικοί
Κατηγορία:Οίκος του Μπωφόρ
Auferstanden aus Ruinen

To **Auferstanden aus Ruinen** (σημαίνει: *Αναστημένη από τα ερείπια*) είναι τραγούδι το οποίο γράφτηκε το 1949 και οι στίχοι είναι του Γιοχάνες Ρ. Μπέχερ και η μελωδία του Χανς Άισλερ. Η εντολή προς τους δημιουργούς προήλθε από το Πολιτικό Γραφείο (Πολίτμπιρο) του Ενιαίου Σοσιαλιστικού Κόμματος Γερμανίας (SED) και από τον Πρόεδρο της Λαοκρατικής Δημοκρατίας της Γερμανίας (ΛΔΓ). Αυτό οδήγησε στη δημιουργία ενός γερμανικού εθνικού ύμνου, ο οποίος στην πράξη ήταν ο εθνικός ύμνος της  ΛΔΓ. 

Από το 1972 έως τον Ιανουάριο του 1990, το τραγούδι έπαιζε επισήμως μόνο στην ορχηστρική του έκδοση και οι στίχοι πλέον δεν χρησιμοποιούνταν, καθότι η αναφορά σε μια "ενωμένη πατρίδα Γερμανία" (Deutschland einig Vaterland) δεν αντικατόπτριζε πλέον τις προτεραιότητες του SED, το οποίο έπαυσε να δίνει έστω και ρητορική υποστήριξη στην ιδέα μιας επανένωσης των Γερμανιών και έδινε πλέον έμφαση στην οικοδόμηση μιας ξεχωριστής ταυτότητας για την ΛΔΓ.

## Παραπομπές


Κατηγορία:Γερμανικά τραγούδια
Κατηγορία:Εθνικοί ύμνοι
Κατηγορία:Εθνικά σύμβολα της Ανατολικής Γερμανίας
Κατηγορία:Τραγούδια του 1949
Νάντια Καραγιάννη

Η **Νάντια Καραγιάννη** (Τρόπαια, 27 Ιουνίου 1955) είναι Ελληνίδα τραγουδίστρια που γεννήθηκε και μεγάλωσε στα Τρόπαια της Αρκαδίας. 

Είναι αδελφή του τραγουδιστή και μουσικού Μπάμπη Τσέρτου και ο πατέρας της ήταν μουσικός και έπαιζε μαντολίνο, ενώ και ο γιος της Νίκος Καραγιάννης είναι επίσης τραγουδιστής. Σε κάθε ευκαιρία, τοπικής ή, σχολικής μουσικής εκδήλωσης, έδειχνε την αγάπη της για το τραγούδι. Είχε την πρώτη ουσιαστική επαφή με την μουσική σε ηλικία 11 ετών μαθαίνοντας ακορντεόν. Έχει μέχρι σήμερα 9 προσωπικούς δίσκους και το ρεπερτόριο της αποτελείται από δημοτικά, νησιώτικα, ρεμπέτικα, και λαϊκά.

## Παραπομπές


Κατηγορία:Ελληνίδες τραγουδίστριες
Γλώσσα Αντζόρα

Η **Αντζόρα **(Αντζόρια, Αζάο) επίσης γνωστή ως** Αμπού** είναι γλώσσα Ράμου της Παπούα Νέας Γουινέας. Ομιλείται στην επαρχία Ανατολικού Σέπικ. Ανήκει στον κλάδο Γκρας των γλωσσών Ράμου.

Μια υποτιθέμενη διάλεκτος, η Άουουα, προφανώς με λίγους ομιλητές, μπορεί να είναι ξεχωριστή γλώσσα.

## Παραπομπές


## Εξωτερικοί σύνδεσμοι

* OLAC resources in and about the Abu language 
* Listen to a sample of Abu from Global Recordings Network

Α
Γλώσσα Μαρανγκίς

Η **Μαρανγκίς**, επίσης γνωστή ως **Ουατάμ**, είναι γλώσσα Ράμου της Παπούα Νέας Γουινέας. Όπως η Μποσμούν, μοιράζεται μια σειρά από ανώμαλους δείκτες πληθυντικού με τις γλώσσες του Κάτω Σέπικ, υποστηρίζοντας την προτεινόμενη γλωσσική οικογένεια Ράμου - Κάτω Σέπικ. Ανήκει στον κλάδο Οττίλιεν των γλωσσών Ράμου.

## Παραπομπές


Μ
ΚΜ Γκραν Κανάρια

Η **Γκραν Κανάρια** (ισπανικά: *Gran Canaria*) γνωστή ως *Herbalife Gran Canaria* για εμπορικούς λόγους, είναι ισπανική επαγγελματική ομάδα καλαθοσφαίρισης. Εδρεύει στη Λας Πάλμας των Κανάριων Νήσων στην Ισπανία. Στην ιστορία της έχει κατακτήσει δύο τίτλους: Το Γιούροκαπ του 2023 και αυτόν του Σούπερ Καπ Ισπανίας το 2016.

## Ονομασίες
* 1963–1985: Colegio Claret
* 1985–1988: Claret Las Palmas
* 1988–τώρα: C.B. Gran Canaria

## Χορηγίες
* 1999–2002: Canarias Telecom 
* 2002–2004: Auna Gran Canaria
* 2006–2007: Gran Canaria Grupo Dunas
* 2007–2009: Kalise Gran Canaria
* 2009–2012: Gran Canaria 2014
* 2012–2021: Herbalife Gran Canaria
* 2023–σήμερα: Dreamland Gran Canaria

## Παραπομπές


## Εξωτερικοί σύνδεσμοι
* 

Κατηγορία:Ισπανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1963
Κατηγορία:Ιδρύσεις ομάδων καλαθοσφαίρισης το 1963
Κατηγορία:Σύλλογοι της Ευρωλίγκα ανδρών
Εορτασμός

Ο Εορτασμός είναι εκδήλωση, πανηγυρισμός, πάρτι ή φεστιβάλ που σχετίζεται με κάποια εορτή, επέτειο ή ιδιαίτερο γεγονός.

Η λέξη μπορεί να αναφέρεται σε:

* Εορτασμός της Ελληνικής Επανάστασης του 1821
* Εορτασμός του Οπέτ
* Εορτασμός των 2.500 ετών της μοναρχίας του Ιράν
* Εορτασμός της Εξέγερσης του Πολυτεχνείου
* Εορτασμός των Χριστουγέννων και  Ιστορία του εορτασμού των Χριστουγέννων.
* Εορτασμός του Πάσχα και  Ιστορία του εορτασμού της Ανάστασης
* Δημόσιος εορτασμός ή Αργία
Ουακιτίτης

Ο **ουακιτίτης** (*uakitite*) είναι ορυκτό που ανακαλύφθηκε σε έναν μετεωρίτη, ο οποίος βρέθηκε στη Γη, στην ομώνυμη περιοχή (Uakit) της Ασιατικής Ρωσίας (στη Δημοκρατία της Μπουργιατίας), το 2016. Μέχρι στιγμής το ορυκτό αυτό δεν έχει ανιχνευθεί πουθενά αλλού.

Από χημικής απόψεως ο ουακιτίτης αποτελείται από νιτρίδιο του βαναδίου με χημικό τύπο **VN**. Η κύρια μάζα των σιδηρομετεωριτών, όπως ο μετεωρίτης του Ουακίτ, αποτελείται από κράμα σιδήρου και νικελίου, ωστόσο σε μερικούς ανευρίσκονται και ορυκτά που δεν έχουν ανακαλυφθεί ποτέ στη Γη, όπως ο ουακιτίτης. Το ορυκτό αυτό, όπως και άλλα μονονιτρίδια, εκτιμάται ότι είναι πολύ σκληρό, αλλά ο προσδιορισμός των φυσικών του ιδιοτήτων είναι πολύ δύσκολος, καθώς η ποσότητά του είναι πολύ μικρή, με κόκκους μεγέθους 5 μικρομέτρων (μικρότερους από ένα υγιές ερυθρό αιμοσφαίριο). Σύμφωνα με ενδεικτικές μετρήσεις, η σκληρότητα του ουακιτίτη στην Κλίμακα Μος είναι 9 με 10, δηλαδή είναι σχεδόν τόσο σκληρό όσο και το διαμάντι, το σκληροτερο υλικό (φυσικό ή τεχνητό) που υπάρχει στη Γη. Σχηματίζει ισομετρικούς κυβικούς κρυστάλλους, που εμπεριέχονται (στον μετεωρίτη) μέσα σε ντωμπρελίτη-τρωιλίτη (CuCrS2)

Η ονομασία του ορυκτού δόθηκε το 2018 στην Ετήσια Συνέλευση της Μετεωριτικής Εταιρείας και δεν έχει ακόμη εγκριθεί από τη Διεθνή Ορυκτολογική Ένωση.

## Παραπομπές


Ουακιτιτης
Πανελευσινιακός Α.Ο.Κ.

Ο **Πανελευσινιακός Αθλητικός Όμιλος** είναι ελληνικό αθλητικό σωματείο που δραστηριοποιείται στην περιοχή της Ελευσίνας, στην Αττική. Επίσημο έτος ίδρυσής του είναι το 1931 και οι αθλητές του αγωνίζονται με χρώματα το μπλε και το λευκό. Στο έμβλημά της απεικονίζονται ένα στάχυ, το σύμβολο της πόλης, γι' αυτό και το προσωνύμιο των μελών του είναι *«σταχυοφόροι»*.

Το τμήμα καλαθοσφαίρισης του συλλόγου λειτούργησε για πρώτη φορά το 1969  και σε κάποια στιγμή της πορείας του ανεξαρτητοποιήθηκε τυπικά υπό την ονομασία **Πανελευσινιακός Αθλητικός Όμιλος Καλαθοσφαίρισης**. Ωστόσο διατηρεί παραλλαγή του εμβλήματος του μητρικού συλλόγου, καθώς και τα ίδια χρώματα. Έδρα του είναι το Β' Κλειστό Γυμναστήριο Ελευσίνας «Παναγιώτης Βογιατζής», γνωστό και ως «Γούβα», χωρητικότητας 1.000 καθήμενων θεατών.

## Τμήμα καλαθοσφαίρισης ανδρών

## Τμήμα καλαθοσφαίρισης γυναικών

Το τμήμα καλαθοσφαίρισης γυναικών του Πανελευσινιακού λειτούργησε για πρώτη φορά . Έχει τη νομική μορφή ερασιτεχνικού σωματείου. Διαθέτει τόσο ομάδα ενηλίκων γυναικών, όσο και ακαδημίες νεαρών αθλητριών.

## Παραπομπές


## Εξωτερικοί σύνδεσμοι

* Πανελευσινιακός (τμήμα καλαθοσφαίρισης ανδρών) , επίσημος ιστότοπος.
* Πανελευσινιακός (τμήμα καλαθοσφαίρισης γυναικών), ανενεργός επίσημος ιστότοπος.
* Πανελευσινιακός (ακαδημίες καλαθοσφαίρισης), επίσημος ιστότοπος.
* 
* 
* Β' Κλειστό Γυμναστήριο Ελευσίνας «Γούβα» , πληροφορίες στον ιστότοπο Gipeda.gr.

*
Universal Music Group

H **Universal Music Group** (σύντμηση: **UMG**) είναι ένας Αμερικανικός όμιλος μουσικών επιχειρήσεων παγκόσμιας εμβέλειας και θυγατρική του γαλλικού ομίλου Μ.Μ.Ε. Vivendi. Η έδρα της εταιρείας βρίσκεται στη Santa Monica Καλιφόρνιας. Πρόκειται για τη μία από τις "Τρεις Μεγάλες" δισκογραφικές εταιρείες, μαζί με την Sony Music και την Warner Music Group.

## Τοποθεσίες

### Λος Άντζελες
δεξιά|μικρογραφία|Η έδρα της Universal στη Σάντα Μόνικα της Καλιφόρνια.
Τα κεντρικά γραφεία της UMG βρίσκονται στο 2220 Colorado Avenue στη Σάντα Μόνικα. 
δεξιά|μικρογραφία|Κτίριο της Universal στο Βερολίνο Friedrichshain

### Λονδίνο
Στο Κένσινγκτον, Λονδίνο. 

### Βερολίνο
Η Universal Music GmbH είναι η γερμανική θυγατρική της Universal με έδρα στο Βερολίνο. Το 2002 μετακόμισε από το Αμβούργο στην περιοχή Friedrichshain στο ποταμό Spree.

### Άλλες τοποθεσίες
Universal Music Latin στο Woodland Hills, Καλιφόρνια. Universal Music Group Νάσβιλ στο Nashville, Tennessee. Universal Music Group στο Παρίσι, Γαλλία.

## Παραπομπές


Κατηγορία:Δισκογραφικές εταιρίες soundtracks
Γλώσσα Σίνγκφο

μικρογραφία|Παραδοσιακή ενδυμασία των Σίνγκφο
Η **Σίνγκφο** είναι μια διάλεκτος της γλώσσας Τζίνγκφο που ομιλείται από τους Σίνγκφο του Αρουνάτσαλ Πραντές και Άσαμ. Ομιλείται από τουλάχιστον 3.000 άτομα. Το Σίνγκφο είναι η τοπική προφορά του Τζίνγκφο.

Η Σίνγκφο ομιλείται στο ανατολικό άκρο της βορειοανατολικής Ινδίας, όπως ο Κύκλος Μπορντούσα, η επαρχία Τιράπ στο Αρουνάτσαλ Πραντές και επίσης σε κοντινά μέρη της επαρχίας Λοχίτ (Ντασγκούπτα 1979).

## Παραπομπές


## Εξωτερικοί σύνδεσμοι
* Λεξικό (Βιβλιοθήκη SEAlang)

Κατηγορία:Γλώσσες της Κίνας
Κατηγορία:Γλώσσες της Ινδίας
Κατηγορία:Γλώσσες της Μιανμάρ
Βιρμανική νοηματική γλώσσα

Υπάρχουν τρία σχολεία για κωφούς στη Μιανμάρ, το Σχολείο για Κωφούς Μαίρη Τσάπμαν στη Γιανγκόν (άνοιξε το 1904), το Σχολείο για τους Κωφούς στο Μανταλέι (άνοιξε το 1964), και το Σχολείο Κωφών Εμμανουήλ Σχολείο στο Καλάι (άνοιξε το 2005). Ωστόσο, τα προφορικά βιρμανικά είναι η γλώσσα διδασκαλίας, τουλάχιστον στη Γιανγκόν, με νοήματα που χρησιμοποιούνται για υποστήριξη. Η νοηματική γλώσσα που χρησιμοποιείται στη Γιανγκόν και το Μανταλέι είναι διαφορετική, αλλά δεν είναι σαφές αν είναι μια γλώσσα ή δύο. Επιρροές στη γλώσσα (-ες) περιλαμβάνουν την ΑΝΓ σε όλα τα σχολεία, καθώς και τη Κορεατική Νοηματική Γλώσσα, την Αυστραλιανή Νοηματική Γλώσσα, την Ταϊλανδική Νοηματική Γλώσσα, και, ενδεχομένως, ένα τοπικό υπόστρωμα. Η κυβέρνηση σύστησε ένα έργο το 2010 για να δημιουργήσει μια εθνική νοηματική γλώσσα με τη βοήθεια της Ιαπωνικής Ομοσπονδίας Κωφών.

Δύο χειροκίνητα αλφάβητα χρησιμοποιούνται στη Γιανγκόν: Το Αμερικανικό χειροκίνητο αλφάβητο, το οποίο μπορεί να είναι ή να μην είναι γνωστό, και ένα αλφάβητο βασισμένο στα βιρμανικά που διδάσκεται στη δεκαετία του 1970 και του 1980.

## Παραπομπές


Κατηγορία:Γλώσσες της Μιανμάρ
Κατηγορία:Νοηματικές γλώσσες
Γλώσσα Μινιντιέν

Η **Ουιάκι**, γνωστή επίσης ως **Μινιντιέν**, είναι σχεδόν εξαφανισμένη γλώσσα Τορριτσέλι της Παπούα Νέας Γουινέας. Ομιλείται μόνο κάποιες φορές από ορισμένες από τις παλαιότερες γενιές. Ομιλείται από 100 άτομα, ενώ η εθνικότητα τους αριθμεί 1.190 άτομα. Ανήκει στον κλάδο Μαϊμάι των γλωσσών Τορριτσέλι.

## Παραπομπές


Μ
Οικονομική περιοχή Κεντρικής Μαύρης Γης

[μικρογραφία|Θέση της Οικονομικής Περιοχής Κεντρικής Μαύρης Γης στον χάρτη της [Ρωσίας]]
Η **Οικονομική περιοχή Κεντρικής Μαύρης Γης** (*, Tsentralno-Chernozyomny ekonomichesky rayon*), μερικές φορές ονομάζεται **Κεντρικό Τσερονζέμ** ή **Κεντρική Τσερνοζεμική οικονομική περιοχή**, είναι μία από τις 12 οικονομικές περιοχές της Ρωσίας. Αυτή η περιοχή αντιπροσώπευε περίπου το 3 τοις εκατό του εθνικού ΑΕΠ το 2008.

## Σύνθεση
* Περιφέρεια Μπέλγκοροντ
* Περιφέρεια Κουρσκ
* Περιφέρεια Λίπετσκ
* Περιφέρεια Ταμπόφ
* Περιφέρεια Βορόνεζ

Όλες ανήκουν στο Κεντρικό Ομοσπονδιακό Διαμέρισμα.

Κατηγορία:Ρωσία-επέκταση
Κατηγορία:Οικονομικές περιοχές της Ρωσίας
Γλώσσα Ουασέμπο

Η **Ουασέμπο**, επίσης γνωστή ως *Μπιαπίμ*, *Γκουσάπ*, και *Γιανκοουάν*, είναι γλώσσα της Ακτής Ράι που ομιλείται στην Παπούα Νέα Γουινέα και συγκεκριμένα στην περιοχή Μαντάνγκ. Είναι μια απο τις Γλώσσες Μαντάνγκ που όλες ανήκουν στις Νεογουινεακές γλώσσες.

## Παραπομπές


## Εξωτερικοί σύνδεσμοι

* Έργο Ροσέττα: Λίστα Σουαντές για την γλώσσα Ουασέμπο

Ο
Γλώσσα Ζία

Η **Ζία** είναι Παπούα γλώσσα που ομιλείται στην Κάτω Κοιλάδα Ουάρια στην επαρχία Μορόμπε της Παπούα Νέας Γουινέας. Είναι μέρος της υποομάδα Μπιναντέρε της Διανεογουινεακής συνομοταξίας γλωσσών (Ρος, 2005).

Η γλώσσα έχει δύο διαλέκτους, τις Ζία και Μαουάε. Γράφεται με το λατινικό αλφάβητο.

## Ορθογραφία

## Παραπομπές


## Εξωτερικοί σύνδεσμοι

* 
* 
* Zia Swadesh List

Ζ
Σούπερ μάρκετ

[δεξιά|μικρογραφία|250x250εσ|Λαχανικά σε [Βραζιλία|Βραζιλιάνικο σούπερ μάρκετ.]]
δεξιά|μικρογραφία|250x250εσ|Διάδρομοι με συσκευασμένα τρόφιμα σε υπεραγορά.
Το **σούπερ μάρκετ** (ή **υπεραγορά**) είναι μεγάλο κατάστημα λιανικής πώλησης τροφίμων και οικιακών προϊόντων. Είναι μεγαλύτερο από παντοπωλείο και μικρότερο από υπεραγορά. Τα είδη προς πώληση βρίσκονται τοποθετημένα σε ραφιέρες, οργανωμένες σε διαδρόμους, και ο πελάτης αυτοεξυπηρετείται. 

Τα σούπερ μάρκετ είναι αλυσίδες καταστημάτων με προμηθευτή τα κέντρα διανομής της μητρικής εταιρείας, επιτρέποντας οικονομίες κλίμακας. Κανονικά διαθέτουν προϊόντα σε καλύτερες τιμές επειδή με την αγοραστική τους δύναμη καταφέρνουν καλύτερες τιμές χονδρικής από τα μικρότερα καταστήματα. Και διευκολύνουν με δυνατότητες πίστωσης. Τα χαμηλά περιθώρια κέρδους αναπληρώνονται με μεγαλύτερο αριθμό πωλήσεων. Το σύστημα εξυπηρέτησης είναι σελφ σέρβις, δηλαδή ο πελάτης αυτοεξυπηρετείται, προσθέτοντας τα είδη που επιθυμεί να αγοράσει στο καρότσι ή καλάθι του. Όταν έχει ολοκληρώσει τις αγορές του κατευθύνεται προς το ταμείο, όπου ο υπεύθυνος υπάλληλος κοστολογεί τα είδη, εκτυπώνει την απόδειξη λιανικής πώλησης, ενημερώνει τον πελάτη για την αξία των αγορών και δέχεται την πληρωμή με μετρητά, πιστωτική κάρτα ή άλλο μέσο. 

## Τα εμπορεύματα
δεξιά|μικρογραφία|Από την υπεραγορά Asda στην πόλη: Keighley, West Yorkshire.
μικρογραφία|Τα ταμεία της υπεραγοράς Sainsbury.
Οι υπεραγορές στη Βόρεια Αμερική και στην Ευρώπη πωλούν πληθώρα ειδών σε ποικιλία ειδών και μεγεθών:

* Αλκοολούχα ποτά (όπως ορίζεται από το νόμο)
* Βρεφικά τρόφιμα και είδη, όπως πάνες
* Αρτοσκευάσματα και είδη αρτοποιίας 
* Πρώτες ύλες αρτοποιίας
* Βιβλία, εφημερίδες και περιοδικά
* Συσκευασμένα τρόφιμα
* Κονσερβοποιημένα τρόφιμα
* CD και κασέτες μουσικής, και DVD.
* Τσιγάρα και άλλα προϊόντα καπνίσματος (όπως οριζεται από το νόμο)
* Καραμέλες και σοκολάτες
* Καλλυντικά
* Γαλακτοκομικά προϊόντα και αυγά
* Έτοιμα γεύματα
* Διαιτητικά είδη, με χαμηλά λιπαρά.
* Σάλτσες, σιρόπια και γαρνιρίσματα
* Ηλεκτρικά είδη όπως λάμπες, καλώδια, κ.α.
* Προϊόντα γυναικείας υγιεινής.
* Οικονομικές υπηρεσίες, όπως πιστωτικές κάρτες, πληρωμή λογαριασμών και μεταφορά χρημάτων (που συνήθως προσφέρονται κατόπιν συνεργασίας με μία τράπεζα ή οικονομικό οργανισμό)
* Λουλούδια, γλάστρες και είδη κηπουρικής.
* Κατεψυγμένα είδη και παγάκια
* Φρέσκα προϊόντα, φρούτα και λαχανικά
* Ευχετήριες κάρτες
* Είδη οικιακού καθαρισμού
* Σκεύη μαγειρέματος, πιατικά και αξεσουάρ μαγειρικής.
* Απορρυπαντικά πλυντηρίου και μαλακτικά ρούχων.
* Λαχνοί λοταρίας
* Είδη ταξιδιού
* Κρεατικά είδη, ψάρια και θαλασσινά 
* Παραφαρμακευτικά είδη και κάποια φάρμακα (όπως ορίζει ο νόμος)
* Αναψυκτικά, χυμούς και εμφιαλωμένο νερό.
* Είδη προσωπικής υγιεινής και προϊόντα ξυρίσματος.
* Τρόφιμα και είδη κατοικίδιων
* Εποχιακά είδη και διακοσμητικά
* Σνακ και μεζέδες
* Τσάι και καφέδες
* Παιχνίδια

## Βιβλιογραφία


Κατηγορία:Αλυσίδες σούπερ μάρκετ
Βίβιαν Κοντομάρη

Η **Βιβιαν Κοντομάρη** (Αθήνα, 31 Μαρτίου 1977) είναι Ελληνίδα ηθοποιός.

## Βιογραφία
Γεννήθηκε στην Αθήνα στις 31 Μαρτίου 1977. Είναι ηθοποιός του θεάτρου, του κινηματογράφου, καθώς και της τηλεόρασης. Έγινε ευρέως γνωστή από την συμμετοχή της στην τηλεοπτική σειρά Το σόι σου ως Μπέλα Χαμπέα. Το 1996 αποφοίτησε από τη σχολή του Εθνικού Θεάτρου.

Έκανε το τηλεοπτικό της ντεμπούτο μέσα από αυτοτελή επεισόδια στις σειρές Κόκκινος Κύκλος και Επτά Θανάσιμες Πεθερές. Άρχισε να γίνεται γνωστή από τις καθημερινές τηλεοπτικές σειρές Οι Βασιλιάδες και Λόλα, όπου μέσα από αυτούς ερμήνευσε τους πρώτους της μεγάλους ρόλους στην τηλεόραση. Ωστόσο η μεγάλη επιτυχία ήρθε μέσα από την οικογενειακή κομωδία Το σόι σου, όπου αποτελεί αναμφισβήτητα μεγάλο σταθμό στην καριέρα της. Ο ρόλος της Μπέλας ,
που υποδύεται, εκτός από το ότι την καθιέρωσε στον χώρο της υποκριτικής και την ανέδειξε σε σημαντική ηθοποιό, έκανε και τον κόσμο να την αγαπήσει.

Στο θέατρο η Βίβαν Κοντομάρη έχει συνεργαστεί με τους Σπύρο Ευαγγελάτο – Λήδα Τασοπούλου (Αμφι-Θέατρο), Κώστα Τσιάνο (για το Εθνικό Θέατρο), Πέτρο Σεβαστίκ (Εθνικό Θέατρο), Λυδία Κονιόρδου (Εθνικό Θέατρο), Σωτήρη Χατζάκη (Θέατρο Πολιτεία),Θέμη Μουμουλίδη (ΔΗ.ΠΕ.ΘΕ. Πάτρας), Γιάννη Ιορδανίδη (Θεσσαλικό Θέατρο, Κ.Θ.Β.Ε., Θέατρο Τζένη Καρέζη), Πέρρη Μιχαηλίδη (Κ.Θ.Β.Ε.), Γιώργο Μιχαηλίδη (Κ.Θ.Β.Ε., Ανοιχτό Θέατρο), Μιχάλη Ρέππα & Θανάση Παπαθανασίου, Γιώργο Βάλαρη (Μικρό Θέατρο).

Έχει πρωταγωνιστήσει σε παιδικές παραστάσεις με τους Ανδρέα Παπασπύρο (Θέατρο του Ήλιου), Κάρμεν Ρουγγέρη (Εθνικό Θέατρο), Φώτη Σπύρου (Μικρό Θέατρο).

Την σεζόν 2014-2015 ήταν μέλος σε παράσταση με τρία μονόπρακτα του σημαντικού Ιάκωβου Καμπανέλλη, που τα εμπιστεύτηκε η ίδια η κόρη του, στον πολυχώρο Vault. Τις επόμενες δύο σεζόν πρωταγωνίστησε στο πλάι της μεγάλης ηθοποιού του θεάτρου και του κινηματογράφου, Ζωής Λάσκαρη στο θέατρο Αθηναΐς, στο απολαυστικό έργο του Νίκου Μουτσινά,"Νύφη Κουράγιο". Την σεζόν 2017-2018 πρωταγωνίστησε στην παράσταση "Δουλειές με φούντες" στο ίδιο θέατρο μετά τον θάνατο της σημαντικής Ζωής Λάσκαρη. Για την σεζόν 2018-2019 ανακοινώθηκε ότι θα πρωταγωνιστήσει στην κωμωδία Toc Toc στο θέατρο Ήβη μαζί με τον Κώστα Σπυρόπουλο, τον Ευθύμη Ζησάκη και τον Δημήτρη Σταρόβα.  

Στον κινηματογράφο η ηθοποιός έχει κάνει μια σημαντική πορεία πρωταγωνιστώντας στις ταινίες «Βασιλική» (σκηνοθεσία: Βαγγέλης Σερντάρης), «Ο καλύτερος μου φίλος» (σκηνοθεσία: Λάκης Λαζόπουλος), «67%» (σκηνοθεσία: Δήμητρα Νικολοπούλου), «Η πλατεία» (σκηνοθεσία: Πιέρρος Ανδρακάκος), «Γάτα εξ ουρανού» (σκηνοθεσία: Δήμητρα Νικολοπούλου), «Αγώνας Δρόμου» (σκηνοθεσία: Δήμητρα Νικολοπούλου), «Μπιγκ Χιτ» (σκηνοθεσία: Κάρολος Ζωναράς)

## Παραπομπές


## Εξωτερικοί σύνδεσμοι
*
*Επίσημη σελίδα στο Instagram

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Σμρντλίβα Βόντα

Το **Σμρντλίβα Βόντα** () (σημαίνει στα Ελληνικά **Κρύο Νερό**) είναι λουτροθεραπευτικό θέρετρο στη Βόρεια Μακεδονία. Βρίσκεται 24 χλμ. από την πόλη Γευγελή, σε υψόμετρο 850 μ. πάνω από την επιφάνεια της θάλασσας στο όρος Τζένα, μεταξύ των κορυφών Φλόρα, Ατζιμπάριτσα, Μπέλεζι και του χωριού Κόνσκο, και πολύ κοντά στα σύνορα με την Ελλάδα.

Το Σμρντλίβα Βόντα είναι ένας παλιός οικισμός που σχηματίστηκε κατά μήκος των ιαματικών πηγών που είναι γνωστές για την έντονη μυρωδιά τους. Το νερό θεωρείται ότι θεραπεύει τις γαστρικές παθήσεις, τη χολή, το στομάχι και τα νεφρά. Το θέρετρο έχει πάνω από 400 κτίρια - βίλες, σταθμούς, ξενοδοχεία και εμπορικά καταστήματα.

## Συλλογή

Αρχείο:Викиекспедиција Бојмија 046.jpg|Ένας παλιός πίνακας πληροφοριών στην περιοχή
Αρχείο:Викиекспедиција Бојмија 049.jpg|Άποψη ενός σπιτιού
Αρχείο:Викиекспедиција Бојмија 057.jpg|Άποψη του τουριστικού τόπου
Αρχείο:Викиекспедиција Бојмија 061.jpg|Χτισμένα εξοχικά
Αρχείο:Викиекспедиција Бојмија 051.jpg|Σπίτι στην περιοχή


## Παραπομπές


Κατηγορία:Χωριά της Βόρειας Μακεδονίας
Σελεμλί

Το **Σελεμλί** (, σερβικά: Селемлија/Selemlija) είναι χωριό στον Δήμο Βογδάντσας της νοτιοανατολικής Βόρειας Μακεδονίας, στα σύνορα με την Ελλάδα. Το χωριό προηγουμένως κατοικήθηκε από Τούρκους, οι οποίοι εγκατέλειψαν το χωριό κατά τη διάρκεια του Α΄ Παγκοσμίου Πολέμου και επανακατοικήθηκε με Σέρβους από τη Βράνιε, των οποίων οι απόγονοι είναι πλέον η πλειονότητα.

## Πληθυσμός
Σύμφωνα με την απογραφή του 2002, το χωριό είχε συνολικά 327 κατοίκους, εκ των οποίων 292 δήλωσαν πως είναι Σέρβοι, ενώ οι υπόλοιποι 35, Σλαβομακεδόνες.

## Παραπομπές


Κατηγορία:Χωριά της Βόρειας Μακεδονίας
Κατηγορία:Δήμος Βογδάντσας
Κατηγορία:Συνοριακές διελεύσεις Ελλάδας-Βόρεια Μακεδονίας
Λευκόγεια Δράμας

Τα **Λευκόγεια** (πρώην *Μπελοτίντσα*) είναι χωριό στην Περιφέρεια Ανατολικής Μακεδονίας και Θράκης του νομού Δράμας. Σύμφωνα με την απογραφή του 2021 ο πληθυσμός του ανέρχεται στους 321 κατοίκους. Κοντά στον οικισμό βρίσκεται η τεχνητή Λίμνη Λευκογείων.

## Γενικά και ιστορικά στοιχεία
Τα Λευκόγεια βρίσκονται 8 χιλιόμετρα βόρεια του Κάτω Νευροκοπίου, κοντά στα σύνορα με τη Βουλγαρία. Μετά την ανταλλαγή πληθυσμών μεταξύ της Ελλάδας και της Τουρκίας, εγκαταστάθηκαν στον οικισμό Έλληνες πρόσφυγες από τον Πόντο, κυρίως απο την Τραπεζούντα, την Κερασούντα και την Πάφρα. Μέχρι το 1927, ο οικισμός έφερε την ονομασία Μπελοτίντσα. Κατά τη διάρκεια του Β΄ Παγκοσμίου Πολέμου, τα Λευκόγεια πέρασαν - από κοινού με το μεγαλύτερο μέρος της Ανατολικής Μακεδονίας και της Θράκης - υπό βουλγαρική Κατοχή. Το φθινόπωρο του 1941, τα βουλγαρικά στρατεύματα προχώρησαν στην εκτέλεση 16 κατοίκων του οικισμού στο πλαίσιο μαζικών αντιποίνων για την εξέγερση της Δράμας.

Διοικητικά, μετά την προσάρτησή τους στο ελληνικό κράτος, τα Λευκόγεια υπήχθησαν στην επαρχία Δράμας ως έδρα κοινότητας. Αργότερα υπήχθησαν για λίγα χρόνια (1920-1926) στην επαρχία Ζυρνόβου προτού επιστρέψει στην επαρχία Δράμας. Το 1994 υπήχθη στην επαρχία Κάτω Νευροκοπίου και από το 1997 ανήκει στον δήμο Νευροκοπίου.

Στο χωριό λειτουργεί ο Σύλλογος Ποντίων Λευκογείων  του οποίου η δράση χαρακτηρίζεται ιδιαίτερα ενεργή με συμμετοχή σε πανελλαδικές και τοπικές εκδηλώσεις, ημερίδες κ.λπ., ιδρύθηκε το 1977. 

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Γλώσσα Γιαγκάρια

Η **Γιαγκάρια** είναι Παπούα γλώσσα που ομιλείται στην επαρχία Γκορόκα της επαρχίας Ανατολικών Υψιπέδων της Παπούα Νέας Γουινέας. Οι διάλεκτοι της γλώσσας ονομάζεται Κάμι-Κουλάκα, Μόβε, Ολογκούτι, Νταγκενάβα, Καμάτε, Χίρα, Χούα (Χούβα) και Κότομ.

## Παραπομπές


## Περαιτέρω ανάγνωση

* 

## Εξωτερικοί σύνδεσμοι

* Το Paradisec έχει μια σειρά από συλλογές που περιλαμβάνουν υλικό στη γλώσσα Γιαγκάρια.

Γ
Γλώσσα Γκαντσούπ

Η **Γκαντσούπ **είναι γλώσσα Καϊνάντου που ομιλείται από τους ανθρώπους με το ίδιο όνομα στην Παπούα Νέα Γουινέα. Είναι διανεογουινεακή γλώσσα και ανήκει στις γλώσσες Καϊνάντου-Γκορόκα. Έχει μια διαλέκτο, την Ογιάνα (Οϊγιάνα).

## Παραπομπές


## Εξωτερικοί σύνδεσμοι

* Το Paradisec παρέχει σε ανοιχτή πρόσβαση λεξιλόγιο και φράσεις στα Γκαντσούπ
* Το Paradisec παρέχει σε ανοικτή πρόσβαση ηχογραφήσεις στα Γκαντσούπ

Γ
Κλειδί Ημαθίας

Το **Κλειδί** είναι οικισμός της Κεντρικής Μακεδονίας στην Περιφερειακή Ενότητα Ημαθίας. 

## Γεωγραφικά - Ιστορικά στοιχεία
Το Κλειδί βρίσκεται στα όρια με την Περιφερειακή Ενότητα Πιερίας ανάμεσα στους ποταμούς Λουδία και  Αλιάκμονα και σε υψόμετρο 9 μέτρα. Απέχει περίπου 18 χλμ. ΝΑ. από τη Αλεξάνδρεια (έδρα του δήμου), 40 χλμ.Β. από την Κατερίνη και 36 χλμ. Δ.-ΝΔ. από την Θεσσαλονίκη. Είναι κτισμένο δίπλα στη διασταύρωση της Εγγνατίας Οδού με τον Αυτοκινητόδρομο 1 (Αθήνα - Θεσσαλονίκη - Εύζωνοι) η σιδηροδρομική γραμμή Πειραιά-Θεσσαλονίκης ενώ ανατολικά και νότια ξεκινά το Εθνικό Πάρκο Αξιού - Λουδία - Αλιάκμονα. Ενοριακός ναός είναι η εκκλησία της Κοιμήσεως της Θεοτόκου η οποία υπάγεται στην Ιερά Μητρόπολη Ναούσης, Βεροίας και Καμπανίας.

Την περίοδο της Τουρκοκρατίας υπαγόταν στον καζά Θεσσαλονίκης της τότε Οθωμανικής Αυτοκρατορίας. Ο Alexander Sinve (στο βιβλίο *"Les Grecs de l' Empire Ottoman. Etude Statistique et Ethnographique" -* 1878) έγραψε ότι ότι 300 Έλληνες ζούσαν στο Κλειδί της Επισκοπής Καμπανίας.*.* Σύμφωνα με αναφορά του Δημητρίου Σάρρου του 1906 *"το Κλειδί και τα Καλύβια Κλειδίου είναι ένα ελληνόφωνο χωριό στην Επισκοπή Κουλακίων με 515 Έλληνες κατοίκους. Στο χωριό λειτουργεί δημοτικό ελληνικό μικτό σχολείο με 38 μαθητές και 1 δάσκαλο"*.

### Αξιοθέατα
Αξιοθέατο θεωρείται η "Αρχαία Ρωμαϊκή Γέφυρα του Λουδία", περίπου 3 χιλιόμετρα ανατολικά του οικισμού, η οποία  γεφύρωνε την παλιά κοίτη του ποταμού (σήμερα έχει μετακινηθεί 200 μέτρα ανατολικότερα). Αποτελούσε τμήμα της αρχαίας οδού που συνέδεε την Πύδνα και Μεθώνη στην Πιερία με την Πέλλα και την Θεσσαλονίκη. Διασώζεται ένα μόνο τόξο της με ύψος 6,52 μέτρα, άνοιγμα στο έδαφος 17,24 μέτρα και πλάτος 5,73 μέτρα. Από το 1976 έχει ανακυρηχθεί αρχαίο μνημείο και θεωρείται "ως το μόνον γνωστόν του είδους εις τον χώρον της Μακεδονίας ".

Σημείο αναφοράς για το Κλειδί είναι οι πολλές πελαργοφωλιές που υπάρχουν στους στύλους της ΔΕΗ και τα τελευταία 10 χρόνια "φιλοξενούν" τους πληθυσμούς των πελαργών.

## Διοικητικά - Πληθυσμιακά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918  να προσαρτάται στην τότε κοινότητα Κορυφής. Το 1949 με το ΦΕΚ 302Α - 31/10/1949 ορίστηκε έδρα της ομώνυμης νεοϊδρυθείσας κοινότητας ενώ το 1991 στον οικισμό προσαρτήθηκε ο καταργούμενος Άλωρος. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Κλειδίου η οποία υπάγεται στη δημοτική ενότητα Πλατέος του Δήμου Αλεξάνδρειας ενώ σύμφωνα με την απογραφή του 2021 απογράφησαν 1.084 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

 *έχει ενσωματωθεί ο οικισμός Άλωρος

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Μαρία του Λάνκαστερ

Η **Μαρία του Λάνκαστερ, βαρόνη του Πέρσι** (1320 - 1 Σεπτεμβρίου 1362) ήταν μικρότερη κόρη και παιδί του Ερρίκου, 3ου κόμη του Λάνκαστερ και της συζύγου του Ματθίλδης Τσάουορθ, δισέγγονη μέσω πατέρα του βασιλιά Ερρίκου Γ΄ της Αγγλίας. Τα αδέλφια της ήταν : Λευκή του Λάνκαστερ, βαρόνη των Γουέικ του Λίντελ, Ερρίκος, δούκας του Λάνκαστερ, Ματθίλδη του Λάνκαστερ, κόμισσα του Όλστερ, Ιωάννα του Λάνκαστερ και η Ελεονώρα του Λάνκαστερ. Η ανιψιά της Λευκή του Λάνκαστερ κόρη του αδελφού της Ερρίκου ήταν πρώτη σύζυγος του Ιωάννη της Γάνδης και μητέρα του Ερρίκου Δ΄ της Αγγλίας.

## Οικογένεια

Παντρεύτηκε τον Σεπτέμβριο του 1334 στο *κάστρο του Τάτμπαρι* τον Χένρι Πέρσι, 3ο βαρόνο του Πέρσι μεγαλύτερο γιο του Χένρι Πέρσι, 2ου βαρόνου του Πέρσι και της Ιντονίας, κόρης του Ρόμπερτ ντε Κλίφορντ. Ο σύζυγος της διαδέχθηκε τον πατέρα του ως 3ος βαρόνος του Πέρσι (1352), μαζί του απέκτησε :

* Χένρι Πέρσι, 1ος Κόμης του Νορθάμπερλαντ.
* Θωμάς Πέρσι, 1ος κόμης του Γούστερ.
* Ματθίλδη Πέρσι, παντρεύτηκε τον Σερ Ιωάννη του Σούντεραϊ (1364 - 1383), νόθο γιο του Εδουάρδου Γ΄ της Αγγλίας από την ερωμένη του Αλίκη Πέρρερς.
* Μαρία βαρόνη του Ρος, παντρεύτηκε τον Τζων ντε Ρος, βαρόνο των Ρος του Χέλμσλϋ.

Η Μαρία του Λάνκαστερ πέθανε στο Άλνουικ του Νορθάμπερλαντ (1 Σεπτεμβρίου 1362) και ο σύζυγος της παντρεύτηκε σε δεύτερο γάμο την Ιωάννα Όρρεμπι κόρη του Τζων Όρρεμπι, δεύτερου λόρδου του Όρρεμπι.

## Πρόγονοι




## Παραπομπές


## Πηγές
*Bean, J.M.W. (2004). "Percy, Henry, third Lord Percy (c.1321–1368)". Oxford Dictionary of National Biography (online ed.). Oxford University Press. 
*Weir, Alison (2008). Britain's Royal Families, The Complete Genealogy. Vintage Books.

Κατηγορία:Οίκος των Πλανταγενετών